OpenLLM-France/wikimedia huggingface dataset:
# Joaquín Rodrigo

Joaquín Rodrigo Vidre (Sagunto, 1901eko azaroaren 22a - Madril, 1999ko uztailaren 6a) espainiar musikagilea izan zen. Hiru urte zituela itsu geratu zen. Gaztetandik hasi zen Valentzian musika ikasten Antichekin. 1927. urtean Parisa joan zen eta Paul Dukasekin osatu zituen ikasketak. Garai hartan Manuel de Fallaren laguntza izan zuen. 1925. urtean konposizioko sari nazionala irabazi zuen, eta 1942. urtean musikako sari nazionala. 1940. urtean mundu osoan ezaguna den gitarra eta orkestrarako Concierto de Aranjuez (1938-1939) estreinatu zuen, eta handik aurrera Espainiako Gerra Zibilaren ondorengo espainiar musikagile nagusitzat hartua izan da. 1950. urtean San Fernandoko Arte Ederretako akademiako kide izendatu zuten. Rodrigoren musikak molde neoklasikoak erabiltzen ditu, harmonia eta orkestra laguntza soila, eta kolore folklorikoa. Aipatutakoaz gainera, lan aipagarriak ditu, besteak beste: Per la flor del lliri blau (1934) poema sinfonikoa; Concierto heróico (1942); Concierto de estío (1943); Concierto galante (1949), biolontxelo eta orkestrarako; Concierto serenata (1952), harpa eta orkestrarako; Fantasía para un gentilhombre (1954), gitarra eta orkestrarako; Concierto andaluz (1967); eta Con Antonio Machado (1972), kantu eta pianorako.
1983an Espainiako Musika Sari Nazionala eman zioten eta 1996an Asturiasko Printzea saria, musika espainiarrari bultzada berriak emanez mundu-mailan ezagutzera emateagatik, eta orokorrean musika espainiarrari egindako ekarpenagatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q151084
* Multimedia: Joaquín Rodrigo / Q151084
# Joaquín Ruiz-Giménez

Joaquín Ruiz-Giménez Cortés (Hoyo de Manzanares, Espainia, 1913ko abuztuaren 2a - Madril, 2009ko abuztuaren 27a) espainiar politikari, abokatu eta kazetaria izan zen.

## Biografia

Ministro liberal baten semea zen. Oso gazterik hasi zen ikasle katolikoen taldeetan lanean, harik eta ikasle katolikoen lehendakari bihurtu zen arte. Frankismoaren garaian, buruzagi kristau-demokrata ezaguna izan zen. Besteak beste, Instituto de Cultura Hispánica (1946-1948) erakundearen zuzendari izan zen, eta Vatikanoaren enbaxadore (1948), 1953ko Konkordatuaren Elkarrizketetan. 1951n, Hezkuntza Nazionaleko ministro izendatu zuten. Oro har, erregimenarekiko ezadostasunak izan zituen, eta, ikasleekin gertaturiko gorabehera batzuen ondorioz, liskarrak izan zituen Gobernazioko ministroarekin. Gobernuari arazoak sortu zizkionez, kargutik kendu zuten 1956an. 1961ean, Francok Movimiento zelako mekanismoko aholkulari nazional izendatu zuen. 1963an, Cuadernos para el Diálogo aldizkaria sortu zuen, eta bera buruzagi zuten kristau-demokrata aurrerazaleen protestak kaleratzeko baliatu zuen diktaduraren azken urteetan.
1977ko hauteskundeetan emaitza onik lortu ez zuenez, bertan behera utzi zuen politika, baina herritarren defendatzaile izan zen 1982tik 1988ra.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3050228
* Multimedia: Joaquín Ruiz-Giménez / Q3050228
# Junction City (Ohio)

Junction City Ohioko herri bat da. Perry konderrian kokatua dago. 2010ean 819 biztanle zituen, 1,64 kilometro koadrotan banatuta.

## Ikus, gainera

* Perry konderria

## Kanpo estekak

* Datuak: Q549986
* Multimedia: Junction City, Ohio / Q549986
# Junction City (Oregon)

Junction City Oregongo hiri bat da. Lane konderrian kokatua dago. 2010ean 5.392 biztanle zituen, 6,11 kilometro koadrotan banatuta.

## Ikus, gainera

* Lane konderria

## Kanpo estekak

* Datuak: Q2793345
* Multimedia: Junction City, Oregon / Q2793345
# Junction udalerria, Greene konderria (Iowa)

Junction udalerria Ameriketako Estatu Batuetako Iowa estatuko udalerri bat da, Greene konderrian. Azken zentsuaren arabera 983 biztanle zituen.

## Ekonomia

2020ko zentsuaren arabera, Junction udalerriak 425 etxebizitza zeuden. Per capita diru-sarrerak 25.496 estatubatuar dolar ziren.

## Kanpo estekak

* Datuak: Q5493351
# Junction City (Kentucky)

Junction City Kentuckyko hiri bat da. Boyle konderrian kokatua dago. 2010ean 2.241 biztanle zituen, 4,78 kilometro koadrotan banatuta.

## Ikus, gainera

* Boyle konderria

## Kanpo estekak

* Datuak: Q3181023
* Multimedia: Junction City, Kentucky / Q3181023
# Jundiaí do Sul

Jundiaí do Sul Brasilgo udalerri bat da, Paraná estatuan kokatua. 3.333 biztanle ditu 320,816 km²ko eremuan.

## Ikus, gainera

* Paraná

## Kanpo estekak

* Datuak: Q765253
* Multimedia: Jundiaí do Sul / Q765253
# Junction City (Kansas)

Junction City Kansasko hiri bat da. Geary konderrian kokatua dago. 2010ean 23.353 biztanle zituen, 31,47 kilometro koadrotan banatuta.

## Ikus, gainera

* Geary konderria

## Kanpo estekak

* Datuak: Q1781699
* Multimedia: Junction City, Kansas / Q1781699
# Junction City (Louisiana)

Junction City Louisianaeko herri bat da. Claiborne parrokian kokatua dago. 2010ean 582 biztanle zituen, 3,16 kilometro koadrotan banatuta.

## Ikus, gainera

* Claiborne parrokia

## Kanpo estekak

* Datuak: Q2381899
* Multimedia: Junction City, Louisiana / Q2381899
# Junction City (Missouri)

Junction City Missourieko hiri bat da. Madison konderrian kokatua dago. 2010ean 327 biztanle zituen, 0,93 kilometro koadrotan banatuta.

## Ikus, gainera

* Madison konderria

## Kanpo estekak

* Datuak: Q2467999
# Junction City (Washington)

Junction City Ameriketako Estatu Batuetako erroldak esleitutako leku bat da. Grays Harbor konderrian dago, Washington estatuan. 80 biztanle ditu, 4,162341 kilometro koadroko azaleran banatuta.

## Ikus, gainera

* Grays Harbor konderria

## Kanpo estekak

* Datuak: Q1517693
# Jundiaí

Jundiaí Brasilgo udalerri bat da, São Pauloko estatuan kokatua. 401.896 biztanle ditu 431,207 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q275109
* Multimedia: Jundiaí / Q275109
# Ixtenco (udalerria)

Ixtenco Mexikoko udalerri bat da. Tlaxcala estatuan kokatua dago. 2010ean 6.791 biztanle zituen 43,56 km²ko azaleran. Herriburua [[Ixtenco (Ixtenco)|Ixtenco]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q5923648
* Multimedia: Ixtenco Municipality / Q5923648
# Ixtepec (udalerria)

Ixtepec Mexikoko udalerri bat da. Puebla estatuan kokatua dago. 2010ean 6.811 biztanle zituen 19,5 km²ko azaleran. Herriburua [[Ixtepec (Ixtepec)|Ixtepec]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q5923652
* Multimedia: Ixtepec Municipality, Puebla / Q5923652
# Ixtlahuaca (udalerria)

Ixtlahuaca Mexikoko udalerri bat da. Mexikoko estatuan kokatua dago. 2010ean 141.482 biztanle zituen 335,85 km²ko azaleran. Herriburua [[Ixtlahuaca de Rayón (Ixtlahuaca)|Ixtlahuaca de Rayón]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q1962187
* Multimedia: Ixtlahuaca Municipality / Q1962187
# Ixtapan del Oro (udalerria)

Ixtapan del Oro Mexikoko udalerri bat da. Mexikoko estatuan kokatua dago. 2010ean 6.629 biztanle zituen 101,35 km²ko azaleran. Herriburua [[Ixtapan del Oro (Ixtapan del Oro)|Ixtapan del Oro]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3308590
* Multimedia: Ixtapan del Oro Municipality / Q3308590
# Ixtarren atea

Ixtarren atea (asirieraz: ܕܵܪܘܲܐܙܲܐ ܕܥܵܐܫܬܲܪ, Darwaza D'Ishtar, arabieraz: بوابة عشتار‎, persieraz: دروازه ایشتار‎) Babilonia hiriko zortzigarren atea zen, Nabukodonosor II.a erregeak aginduta eraikia K.a. 575. urtean. Ixtar babiloniar jainkoari eskainia da eta bertan zezenak eta lehoiak azaltzen zaizkigu bereziki, beste animalia askoren artean.
Gaur egun zati ezberdinak munduko hainbat museotan barrena daude banaturik eta Berlingo Museoen uhartean kokatzen den Pergamo Museoan egiazko atalekin eginiko faximila dago. Irakeko gobernuak erreibindikatzen du Alemaniak itzuli egin behar duela eraikin hau dagokion tokira.
Erabilitako teknika adreilu beiraztatua da, hau da, adreiluari beirazko berniz geruza bat ematen zaio eta egosi egiten da. Honela itxura distiratsu bat ematen zaio eta aldi berean kolorezko mundu batean murgiltzen.

## Erreferentziak

* ↑ Euskaltzaindia. (PDF) 191. arauaː Artelanen izenak. Historiaurreko eta Antzinaroko artelanen izenak. .
* ↑ (Ingelesez) MacAskill, Ewen. (2002-05-04). «Iraq appeals to Berlin for return of Babylon gate» The Guardian ISSN 0261-3077. (Noiz kontsultatua: 2020-08-30).

## Ikus, gainera

* Babiloniar artea
* Datuak: Q26082
* Multimedia: Ishtar Gate / Q26082
# Ixtebe Pellot

Ixtebe Pellot edo Étienne Pellot «Montvieux», ezizenez le Renard basque («euskal azeria»), (Hendaia, Lapurdi, 1765eko irailaren 1 – Hendaia, Lapurdi, 1856) Euskal Herriko azken kortsario ezaguna izan zen. Bere bizitzan itsasontzi espainiar eta britainiar ugari menderatu zituen.

## Bizitza

13 urte zituela Frantziako Itsas Armadako ontzimutil bihurturik, 23 urte zituela komandante izendatu zuten. Bere ibilbidean espainiar eta britainiar itsasontzi ugari menderatu zituen.
Bere balentria eta bere zuhurtasunagatik kortsario ospetsua zen. Pentsalari askea eta azken euskal herritar esploratzaile handia izan zen; askotan harrapatu zuten, eta beste hainbeste aldiz ihes egin zuen espetxetik. Zenbait historialariren iritziz, 1790eko hamarkadan La Vendée eta Bretainiako matxinoen sarraskian parte hartu zuen. Amirale, jeneral edo erromes mozorrotuta, bere presozainei iskin egin eta gatibualditik ihes egitea lortu zuen. 1812an, 500 ginea eskaini ziren bere buruaren truke, dirutza handia garai hartan. Izan ere, Baionako kartzelari erasota, lau preso askatu zituen.
Pelloten itsasontzi ospetsuenak Deux-Amis eta Le Général Augereau izenekoak izan ziren. Napoleonek Frantziako armadan sartzea eskatu zion, eta Pellotek ezetz erantzun. Hala ere, Frantziako Ohorezko Legioko kide izendatu zuten. Ixtebe Pelloten izen-abizen bereko pertsona bat -senidea, seguru aski- Hendaiako auzapez izan zen 1815etik 1826ra, Christian Maillebieu historialariak frogatu duenez. Kortsario izandakoaren kasuan, Hendaian hil zen 1856. urtean, Frantziak kortsarioen gudak amaitu zuen urte berean.

## Oroitzapena

Beltzenia karrikak Pelloten omenezko hilarria du, eta urtero urtarrilean Hendaiak bere patroi San Bizente (Bixintxo) omentzen duenean, umeak kortsario mozorrotuta doaz herriko kaleetan, Ixtebe Pelloten itzulera omentzeko. Halaber, Bilboko konpartsa den Algarak ikur nagusitzat hartu du euskal herritar kortsario hura, Ruper Ordorikaren abesti baten hitzak beren goiburutzat hartuta: «Biba Pellot, biba festa!». Asisko Urmeneta iruindar marrazkilariak komiki-tira batzuk egin zituen duela urte batzuk deiadar horrekin, Ixtebe Pellot oinarri zuela, Argia aldizkarirako.

## Euskal literaturan

* Maddi eta euskal piratak (Fernando Morillo). Gaumin. 2014. Gazteentzako eleberri honetan pertsonaia gisa azaltzen da Ixtebe Pellot.
* Inesaren balada (Hasier Etxeberria).

## Bibliografia

* Joseba Aurkenerena: Ixtebe Pellot,Lapurdiko azken kortsarioa.
* (Frantsesez) Thierry Sandre, Le Corsaire Pellot - Qui Courut Pour Le Roi Pour La République Et Pour L'empereur Et Qui Était Basque, La Renaissance du livre, 1932 ; Berredizioa: La Découvrance - 2005eko ekaina, ISBN 978-2-84265-323-1.
* (Frantsesez) Pierre Darrigrand, Contradictions et erreurs sur les exploits du corsaire Pellot
* (Frantsesez) Joan Piarres Duvoisin, Le dernier des corsaires ou la vie d'Étienne Pellot-Montvieux de Hendaye, 1856.

## Erreferentziak

* ↑ https://www.argia.eus/efemerideen-kanala/ixtebe-pellot-jaio-zen-hendaian-lapurdin

## Kanpo estekak

* Pelloten bizitza
* Datuak: Q3592322
* Multimedia: Étienne Pellot / Q3592322
# Ixtapan de la Sal (udalerria)

Ixtapan de la Sal Mexikoko udalerri bat da. Mexikoko estatuan kokatua dago. 2010ean 33.541 biztanle zituen 110,75 km²ko azaleran. Herriburua [[Ixtapan de la Sal (Ixtapan de la Sal)|Ixtapan de la Sal]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2018330
* Multimedia: Ixtapan de la Sal Municipality / Q2018330
# Ixtar

Ixtar (sumerreraz: 𒀭𒌋𒁯, IŠTAR; akaderaz: 𒀭𒈹 ) Mesopotamiako mitologian maitasunaren, bizitzaren, ugalkortasunaren eta gerraren jainkosa babiloniarra zen, baita garrantzi gutxiagoko zenbait gairen patroia ere.

## Izenak eta zabalkundea

Sumerren Inanna izenarekin ezagutzen zen, antzinako Armenian edo Urartun Anahit bezala eta Astarte bezala Kanaanen, Fenizian eta abrahamdar erlijioetan. Ixtarrek edo Inannak Jainkosa amaren eredua irudikatzen du.
Sumerian Inanna bezala ezagutzen zen, eta ondoren baita Babilonian ere, eta hiri honek bere eragin kulturala izan zuen Ekialde Ertain guztian Zeruko Erregina eta Lurreko Anderea ohorezko tituluak jasotzen ditu.
Joseph Campbellen iritziz, Ixtar/Inanna, Tammuz jainkoari bularra ematen diona, Afrodita jainkosa bera da, baita Isis egiptoar jainkosa ere, Horus elikatzen duena.

## Mitologia

Sin eta Nannar ilargiaren jainko jainkosen alaba zen Ixtar. Tammuz uztaren jainkoa maitatu zuen eta Gilgamexen epopeiaren arabera horrek heriotza ekarri zion Tammuzi. Horregatik esaten da Ixtarren maitasunak hiltzeko arriskua zekarrela.
15 zenbakiarekin identifikatzen da Ixtar. Artizarrarekin lotzen da, egunsentian eta ilunabarrean ikusten den astroa, eta Ixterren sinboloa zortzi puntako izarra da. Ixtarri dagokion animalia lehoia da.

## Ikus, gainera

* Ixtarren atea

## Erreferentziak

* ↑ Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 4 or..

## Kanpo estekak

* (Gaztelaniaz) Pryke, L. (2019, maiatzak 10). "Ishtar". (F. Soto, itzultzailea). World History Encyclopedia.
* (Frantsesez) Pryke, L. (2019, maiatzak 10). "Ishtar". (A. Layachi, itzultzailea). World History Encyclopedia.
* (Gaztelaniaz) Oliva Monpeán, Juan Carlos (1999) "El culto sirio de Ishtar. Una aproximación a la diosa erótica y guerrera en los textos acadios occidentales". Estudios Orientales, 3 CEPOAT, Murtzia.
* Parpola, Simo (2010) "Le dieu Assur / La déesse Ishtar" L’annuaire du Collège de France. Cours et travaux, 109. Annuaire du Collège de France 2008-2009.
* (Frantsesez) "Ishtar et le culte des deesses-meres". LouverBible. Louvre Museoa.
* Datuak: Q47553
* Multimedia: Ishtar / Q47553
# Ixteko giltza

Ixteko giltza laborategiko beirazko tresna batzuetan (bureta, dekantazio onila, hutsezko lehorgailua, eta abar) jariakina (likidoa, gasa) mozteko erabiltzen den txorrota itxurako elementua da.

## Kanpo estekak

* Datuak: Q6063171
* Multimedia: Stopcocks / Q6063171
ieaKimika laborategiko tresneria :
# Ixtapangajoya (udalerria)

Ixtapangajoya Mexikoko udalerri bat da. Chiapas estatuan kokatua dago. 2010ean 5.478 biztanle zituen 105,51 km²ko azaleran. Herriburua [[Ixtapangajoya (Ixtapangajoya)|Ixtapangajoya]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q522315
* Multimedia: Ixtapangajoya Municipality / Q522315
# Kasu!

    Artikulu hau Iruñeko musika taldeari buruzkoa da; beste esanahietarako, ikus «Kasu».
Kasu! Iruñeko musika taldea da. Rock, hip-hop eta musika estilo anitz lantzen dituena.

## Historia

Talde hau 2003an sortu zen Na Tua Man eta Seihots bezalako taldeetan jardundako Eneko Napal (gitarra), R-Zetak taldean ibilitako Patxi Juaniz (bateria), Mikel Marin (gitarra) eta Sahats Alemanekin (ahotsa eta baxua) elkartu zirenean. Laster gehitu zitzaien Josu Berrade, baxua hartuz eta Sahatsek ahotsari ekin zion.
Lehen kontzertua Donibaneko jaietan eman behar zuten Musutruk izenez, baina egun horretan eroritako ekaitzak bertan behera utzi zuen, egun hori izan zen Kasu! izena hartu zutenekoa. 2005ean haien lehen lana "Beldurrik ez" grabatu zuten Iruñeko K estudiotan Albertok grabatu nahasi eta masterizatuta, eta autoekoizpen gisa kaleratu zuten, egile eskubideak alde batera utziz erregistratu gabe.
2007an Enekok taldea utzi zuen bizitza pertsonala zela eta. Taldeak fase berri bati ekin zion laukote bihurturik. Fase honetan grabatuak dira "Iruindarrok" (Iruñeako gazte peñaren kanta, elektrotxarangako musikari zenbaitekin batera) eta "Geografia" (Joseba Sarrionandiaren olerki bat musikatuta) Elkarrekin (MusikHerria) diskorako.
2008. urteko Urrian Mikel atxilotu zuen espainiar poliziak Marlaska epailearen aginduz. Honenbestez prestatzen ari ziren disko berria geldiaraziz. Kartzelatze honen ondorioz, Eneko taldera itzuli zen Mikelek ala eskatuta diskoa prestatzen jarraitzeko. Egoera horretan Lizar taldean sartu zen ere. 2009-ko urtarrilean diskoa grabatzeari ekin zioten eta grabaketaren erdian bi albistek astindu zuten taldea berriz ere. Mikel fidantzapean irten zen kartzelatik eta bestetik Mak! taldearekin batera 2009-ko gazte martxa-ko abestia egiteko eskaera jaso zuen taldeak. Honi ekiteko eta taldean zegoen egoera berria zela medio taldea abestiaren konposizioan eta grabazioan murgildu zen. 2009an "2" diska argitaratu zuten.
Taldeak orduan 6 hilabeteko atsedenaldia hartu zuen Patxiren Mexikorako bidaia zela eta. 2010eko abendu hasieran "Bitxikeriak" MaxiSinglea kaleratu zuten.
2012an argitaratu zuten hirugarren lan luzea izan zen "Erraietatik" diskoa Taupaka sortzaile elkartearekin batera.
2019. urteko otsailaren 2an "Haziak erditzen" diska argitaratu zuten. Lan hau K estudioetan nahasi eta masterizatua izan da eta diskaren diseñuan Lorea Larraya eta June Garcíaren lana ikusgarria da.
# Kasualitate

Kasualitatea, kointzidentzia hutsa ere deitua, gertaera zenbaitek dituzten zirkunstantzia eta ezaugarri komunen multzoa da, zoriz gertatzeko ustez duten probabilitate txikiagatik edo printzipioz duten lotura eskasagatik, behatzaileengan harridura sorrarazten dutenak. Zerbait kasualitatez gertatu denean, bereziki gertaera garrantzitsuen kasuan, patua aipatzen da horiek gertatzeko arrazoi moduan, modu irrazionalez. Kasualitatezkoak irizten diren gertaerak denetarikoak izan daitezke, hala nola, elkar ezagutu berri duten bi pertsonen urtebetetze egun edo abizen berdina, hiri handi batean norberak galdutako giltzak kalean ezagun batek aurkitzea nahiz eguraldi oneko bolada baten ondoren, ospakizun egun batean eguraldi txarra suertatzea. Maiz, intuizioz izandako gertaerak gauzatu eta kointziditzea kasualitate handia dela pentsatzen bada ere, probabilitate legeen arabera ez dira hain harrigarriak; adibidez, bi pertsonak gutxienez urtebetetze egun bera izateko probabilitatea %50a baino handiagoa izateko zenbat pertsona behar diren hurbiltzean, pertsona arruntek kopuru handiak aipatzen dituzte, matematikoki pertsona kopuru hori 23 da, askok uzte dutena baino txikiagoa.

## Ikus, gainera

* Zorte
# Kasugai (Aichi)

Kasugai (japonieraz: 春日井市, Kasugai-shi) , Japoniako Aichi prefeturako hiria da, prefeturako hiriburua den Nagoiaren iparraldean kokaturik dagoena. 2014ko erroldaren arabera, 308.184 biztanle ditu.

## Historia

Meiji berrezarkuntzaren aroan Higashikasugai barrutiak biltzen zituen hainbat herrixka zeuden gaur egungo eremuan. 1900an Kachigawa herria eratu zen eta 1943an Toriimatsu eta Shinogi herriekin bat egin eta Kasugai hiria eratu zen.

## Iruditegia

* Utsutsu jinja santutegia.
* Jigenji tenplua.
* Ochiai parkea.

## Hiritar ezagunak

* Ichiro Suzuki; Japoniako beisbol jokalari ezagunena.

## Hiri senidetuak

* Kelowna (Kanada)

## Kanpo estekak

* (Japonieraz) Kasugaiko webgune ofiziala
* Datuak: Q26101
* Multimedia: Kasugai, Aichi / Q26101
# Kastrychnitskaya (Minskeko metroa)

Kastrychnitskaya (zirilikoz: Кастрычніцкая) Minskeko metroaren geltokia da, Minsk udalerrian kokatuta dagoena.

## Zerbitzuak

> Geltokia :
| Ploshcha Lyenina → Malinawka | Ploshcha Pyeramohi → Uručča |
| Nyamiha → Kamyennaya Horka | Pyershamayskaya → Mahilyowskaya |

## Erreferentziak

* ↑ Minskeko metro sarearen mapa

## Ikus, gainera

* Minskeko metroa
* 1. linea (Minskeko metroa)
* 2. linea (Minskeko metroa)

## Kanpo estekak

* (Errusieraz) Metroaren webgune ofiziala
* Datuak: Q2625749
* Multimedia: Kastryčnickaja (Minsk Metro station) / Q2625749
# Kasu (argipena)

Kasu izan daiteke:
* gertatzen dena edo gertatu uste dena;
** Kasu azterketa, bereziki gizarte zientzietan erabiltzen den ikerketa-metodoa.
* arreta edo kontuaren sinonimoa;
* Kasu, hitz batek agertzen duen flexio forma.
* Kasu!, Iruñeko musika taldea
# Kasuga-taisha

Kasuga-taisha (japonieraz: 春日大社) Naran dagoen santutegi xintoista nagusia da. UNESCOk Gizateriaren Ondare izendatu zuen Aintzinako Narako monumentu historikoak izeneko multzoan, bai santutegia eta baita inguruko oihan primarioa ere.
Kasuga-taishara iristeko bidea oreinen parketik pasatzen da. Oreinak libre dabiltza izan ere jainko xintoisten mezulari kontsideratzen baitituzte. Bestalde hiru mila harrizko linternak argiztatzen dute santutegirako bidea.

## Historia

Santutegia 768an eraiki zen baina sarritan berreraiki behar izan da. 965 urtean Murakami enperadoreak mezulari inperialak bidali zituen Japoniako 16 santutegi inperialetara eta horietako bat Kasuga-taisha izan zen.

## Jaialdiak

* Setsubun Mantoro: Otsailaren 2tik 4ra.
* Kasuga Matsuri: Martxoaren 3an. Tximuaren jaialdia izenaz ezagutzen da.
* Obon Mantoro: Abuztuaren 14 eta 15 artean ospatzen den jaialdi ikusgarria da. Nara parkean milaka eta milaka linterna pizten dira ilunabarrean.

## Iruditegia

* Minamimon atea.
* Romon atea.
* Santutegia.
* Heiden eraikina.
* Brontzezko linternak.

## Ikus, gainera

* Aintzinako Narako monumentu historikoak

## Kanpo estekak

* (Japonieraz)(Ingelesez) Webgune ofiziala
* Datuak: Q714559
* Multimedia: Kasuga-taisha / Q714559
# Kasturba Makhanji

Kasturba Makhanji (1869ko apirilaren 11 - 1944ko otsailaren 22a), maitekiro Ba deitua, Mahatma Gandhiren emaztea izan zen.

## Biografia

Negozio familia aberats batean jaio zen, Porbandarreko Makharhji Gokuladetan. 13 urte zituela ezkondu zen Gandhirekin, bere izena Kastürba Gandhiraino aldatuz. Senarra Londresera Zuzenbidea ikastera joan zenean (1888), bera Indian geratu zen bere umea jaio berri Harilal Gandhirekin batera, gainera, senar-emazteek hiru seme-alaba gehiago izan zituzten: Manilal (1892), Ramdas (1897) eta Devdas (1900).
1906an, senarrak brahmacharia edo zelibatua praktikatzen hasiko zela iragarri zuen, eta berarekin sexu-harremanak izateari utzi zion, nahiz eta Gandhik hori onartzea erraza ez izan. Kasturbak ere kastitatea hartu zuen eta ez zitzaion inoiz desleiala izan, bera bezala, uko egin zien kasta-sariei.
1944ko otsailaren 22an, 74 urte zituela hil zen Aga Khan Jauregian (Pune, India), bertan, bera eta Gandhi etxean atxilotuta zeuden. Senarrak onartu izan balu osasun laguntza jasotzea, salbatu egingo zen. Baina Gandhiren sinesmen naturistak zirela eta, antibiotikorik ez aplikatzea erabaki zuen.

## Erreferentzia

* ↑ Gandhi, Arun. (1998). The forgotten woman : the untold story of Kastur Gandhi, wife of Mahatma Gandhi. Huntsville, Ark. : Ozark Mountain Pub. ISBN 978-1-886940-02-4. (Noiz kontsultatua: 2024-02-14).
* ↑ (Ingelesez) Gandhi, Arun. (2000). Kasturba: A Life. Penguin Books ISBN 978-0-14-029971-7. (Noiz kontsultatua: 2024-02-14).
* ↑ «Following Gandhi's Path - Mumbai and Poona» web.archive.org 2010-08-14 (Noiz kontsultatua: 2024-02-14).

## Kanpo estekak

* Datuak: Q264908
* Multimedia: Kasturba Gandhi / Q264908